Document ID: 31999D0757

KOMMISSIONENS BESLUTNING
af 5. november 1999
om ændring af beslutning 97/467/EF om midlertidige lister over tredjelandsvirksomheder, hvorfra medlemsstaterne tillader indførsel af kød af kanin og opdrættet vildt
(meddelt under nummer K(1999) 3583)
(EØS-relevant tekst)
(1999/757/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr(1), senest ændret ved beslutning 98/603/EF(2), særlig artikel 2, stk. 4, og
ud fra følgende betragtninger:
(1) Der findes midlertidige lister over virksomheder, der fremstiller kaninkød og kød af opdrættet vildt, i Kommissionens beslutning 97/467/EF(3), senest ændret ved beslutning 98/556/EF(4);
(2) Ny Kaledonien har sendt en liste over virksomheder, der fremstiller kaninkød og kød af opdrættet vildt, og som myndighederne forsikrer er i overensstemmelse med EF-reglerne;
(3) der kan derfor opstilles en midlertidig liste over virksomheder, der fremstiller kaninkød og kød af opdrættet vildt, for Ny Kaledonien;
(4) beslutning 97/467/EF bør derfor ændres i overensstemmelse hermed;
(5) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
Teksten til bilaget til denne beslutning indsættes i bilaget til beslutning 97/467/EF.
Artikel 2
Denne beslutning får virkning fra den 6. november 1999.
Artikel 3
Denne beslutning er rettet til medlemsstaterne.
Udfærdiget i Bruxelles, den 5. november 1999.

Labels: 17
5
3
6
18